pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“กอช. ชวนแรงงานนอกระบบสมัครออมเงิน พร้อมรับเงินเพิ่มจากรัฐ สูงสุด 1,200 บาทต่อปี*”
วันจันทร์ที่ 27 มกราคม 2563
“กอช. ชวนแรงงานนอกระบบสมัครออมเงิน พร้อมรับเงินเพิ่มจากรัฐ สูงสุด 1,200 บาทต่อปี*”
กอช.เชิญชวนแรงงานนนอกระบบผู้ที่ไม่มีสวัสดิการใดๆจากรัฐ สมัครออมเงินกับ กอช. สร้างความมั่นคงทางการเงิน โดยเริ่มต้นออมที่ 50 บาท สูงสุด 13,200 บาทต่อปี ไม่บังคับต้องออมเท่ากันทุกเดือน ไม่บังคับออมติดต่อกันทุกเดือน
กองทุนการออมแห่งชาติ หรือ กอช. เชิญชวนแรงงานนนอกระบบผู้ที่ไม่มีสวัสดิการใดๆจากรัฐ สมัครออมเงินกับ กอช. สร้างความมั่นคงทางการเงิน โดยเริ่มต้นออมที่ 50 บาท สูงสุด 13,200 บาทต่อปี ไม่บังคับต้องออมเท่ากันทุกเดือน ไม่บังคับออมติดต่อกันทุกเดือน สมาชิกจะได้รับสิทธิประโยชน์ในการเป็นสมาชิก กอช. 3 สิทธิประโยชน์ ตรวจสอบสิทธิการสมัครแอปพลิเคชัน “กอช.”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. เชิญชวนแรงงานนนอกระบบผู้ที่ไม่มีสวัสดิการใดๆ จากรัฐ สมัครออมเงินกับ กอช. สร้างความมั่นคงทางการเงิน โดยผู้ที่สนใจสามารถสมัครสมาชิก กอช. มีอายุตั้งแต่ 15 – 60 ปี ที่ไม่เป็นผู้ประกันตนตามมาตรา 33, มาตรา 39, มาตรา 40 ทางเลือก 2, มาตรา 40 ทางเลือก 3, ไม่เป็นสมาชิกกองทุนบําเหน็จบํานาญข้าราชการ (กบข.) และไม่เป็นสมาชิกกองทุนสํารองเลี้ยงชีพ อาทิ นักเรียน นิสิตและนักศึกษา พ่อค้าแม่ค้า ชาวไร่ชาวนา ผู้ที่ขับรถรับจ้างทั่วไป ผู้ประกอบอาชีพอิสระ เป็นต้น เพื่อเป็นการสร้างหลักประกันหลังเกษียณเมื่ออายุ 60 ปี โดยเริ่มต้นออมขั้นต่ําเพียง 50 บาท สูงสุด 13,200 บาทต่อปี มีมากออมมาก มีน้อยออมน้อยเป็นการออมภาคสมัครใจ ไม่บังคับออมติดต่อกันทุกเดือน สิทธิประโยชน์ในการเป็นสมาชิก กอช. ที่ได้รับ มีดังนี้
ประโยชน์ที่ 1 ได้รับเงินสมทบจากรัฐบาลในแต่ละปีตามช่วงอายุของสมาชิกแต่ละคน
- ช่วงอายุ 15 - 30 ปี รัฐสมทบให้ 50% ของเงินออมแต่ละครั้ง โดยรวมกันทั้งปีไม่เกิน 600 บาท
- ช่วงอายุ >30 – 50 ปี รัฐสมทบให้ 80% ของเงินออมแต่ละครั้ง โดยรวมกันทั้งปีไม่เกิน 960 บาท
- ช่วงอายุ >50 – 60 ปี รัฐสมทบให้ 100% ของเงินออมแต่ละครั้ง โดยรวมกันทั้งปีไม่เกิน 1,200 บาท
ประโยชน์ที่ 2 ผลประโยชน์ของเงินสะสม และเงินสมทบที่นําไปลงทุน
ประโยชน์ที่ 3 ลดหย่อนภาษีได้เต็มจํานวนเงินออมสะสม
ทั้งนี้ กอช. ยังมีช่องทางอํานวยความสะดวกให้กับสมาชิกและผู้ที่สนใจ สามารถดาวน์โหลดแอปพลิเคชัน “กอช” เพื่อสมัครสมาชิก ดูข้อมูลบัญชีเงินออม และใช้ตรวจสอบสิทธิการสมัครสมาชิกได้ทั้งระบบ IOS และ Android หรือที่ www.nsf.or.th หรือที่ว่าการอําเภอทั่วประเทศ ธนาคารของรัฐบาลทั้ง 4 แห่ง ได้แก่ ธนาคาร ธ.ก.ส. ธอส. ธนาคารออมสิน และธนาคารกรุงไทย ทุกสาขา เคาน์เตอร์เซอร์วิส เทสโก้โลตัส ตู้บุญเติมทั่วประเทศ รวมทั้งสํานักงานคลังจังหวัด สถาบันการเงินชุมชน และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
(*เงื่อนไขการรับเงินสมทบเป็นไปตาม พ.ร.บ. ที่ กอช. กําหนด)
รัฐบาลไทย-ข่าวทำเนียบรัฐบาล-สาเหตุใดจึงต้องมีการเก็บข้อมูลของผู้เข้าใช้แพลตฟอร์ม ‘ไทยชนะ’ นาน 60 วัน ??
วันพฤหัสบดีที่ 21 พฤษภาคม 2563
สาเหตุใดจึงต้องมีการเก็บข้อมูลของผู้เข้าใช้แพลตฟอร์ม ‘ไทยชนะ’ นาน 60 วัน ??
เหตุใดต้องเก็บข้อมูลของผู้เข้าใช้แพลตฟอร์ม ‘ไทยชนะ’ นาน 60 วัน ??
Q : สาเหตุใดจึงต้องมีการเก็บข้อมูลของผู้เข้าใช้แพลตฟอร์ม ‘ไทยชนะ’ นาน 60 วัน ??
A : เป็นการปฏิบัติตามข้อมูลที่พบในช่วงต้นของการแพร่ระบาดของไวรัสโควิด-19 ในประเทศไทย คือพบว่าผู้ที่ติดเชื้อจากสนามมวย มีการติดเชื้อจากรุ่นที่ 1 ไปยังรุ่น 2-4 ซึ่งใช้เวลาในการติดตามแต่ละรุ่นนานถึง 14 วัน รวมทั้งหมดอยู่ที่ประมาณ 60 วัน ดังนั้นจึงมีความจําเป็นที่จะต้องมีการติดตามผู้เข้าใช้บริการแพลตฟอร์ม ‘ไทยชนะ’ เป็นระยะเวลา 60 วัน
รัฐบาลไทย-ข่าวทำเนียบรัฐบาล-ทส. จัดประชุมรับมอบนโยบายเพื่อประกอบการจัดทำคำของบประมาณรายจ่าย ประจำปีงบประมาณ พ.ศ. 2563
วันพุธที่ 2 มกราคม 2562
ทส. จัดประชุมรับมอบนโยบายเพื่อประกอบการจัดทําคําของบประมาณรายจ่าย ประจําปีงบประมาณ พ.ศ. 2563
ทส. จัดประชุมรับมอบนโยบายเพื่อประกอบการจัดทําคําของบประมาณรายจ่าย ประจําปีงบประมาณ พ.ศ. 2563
ทส. จัดประชุมรับมอบนโยบายเพื่อประกอบการจัดทําคําของบประมาณรายจ่าย ประจําปีงบประมาณ พ.ศ. 2563
เมื่อวันที่ 24 ธันวาคม 2561เวลา 14.00 น. กระทรวงทรัพยากรธรรมชาติและสิ่งแวดล้อม จัดประชุมรับมอบนโยบายรัฐมนตรีว่าการกระทรวงทรัพยากรธรรมชาติและสิ่งแวดล้อม เพื่อประกอบการจัดทําคําของบประมาณรายจ่าย ประจําปีงบประมาณ พ.ศ. 2563 โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุม ณ ห้องประชุม 202 อาคารกรมควบคุมมลพิษ กระทรวงทรัพยากรธรรมชาติและสิ่งแวดล้อม
โดยในการประชุมดังกล่าว ได้มีการชี้แจงให้ทราบถึงแนวทางการจัดทํางบประมาณและหลักเกณฑ์ การจัดทําคําขอตั้งงบประมาณรายจ่ายประจําปี งบประมาณ พ.ศ. 2563 และยุทธศาสตร์การจัดสรรงบประมาณรายจ่ายประจําปี พ.ศ. 2563 ซึ่งแนวทางการจัดทํางบประมาณและหลักเกณฑ์การจัดทําคําขอตั้งงบประมาณรายจ่ายฯ ดังนี้
1. การพิจารณาทบทวนและปรับปรุงเป้าหมาย กลยุทธ์ ผลผลิต/โครงการ กิจกรรม ตัวชี้วัดผลสําเร็จ ผลสัมฤทธิ์ และประโยชน์ที่คาดว่าจะได้รับจากการใช้จ่ายงบประมาณ ของกระทรวง/หน่วยงานและแผนงานบูรณาการ เพื่อนํามาประกอบการพิจารณาจัดทํางบประมาณรายจ่ายประจําปีงบประมาณ พ.ศ. 2563
2. การจัดทํางบประมาณมิติพื้นที่ (Area) ให้สอดคล้องกับแผนพัฒนาพื้นที่ ระดับภูมิภาค กลุ่มจังหวัดจังหวัด และท้องถิ่น ตลอดจนยุทธศาสตร์การจัดสรรงบประมาณรายจ่ายประจําปีงบประมาณ พ.ศ. 2563โดยให้กระทรวง/หน่วยงาน (Function) เข้าไปมีส่วนร่วมดําเนินการจัดทําแผน และให้ความร่วมมือในการขับเคลื่อนอย่างจริงจัง
3. การจัดทํายุทธศาสตร์การจัดสรรงบประมาณงบประมาณรายจ่ายประจําปีงบประมาณ พ.ศ. 2563 ให้สอดคล้องกับยุทธศาสตร์ชาติ แผนแม่บทภายใต้ยุทธศาสตร์ชาติ แผนการปฏิรูปประเทศ แผนพัฒนาเศรษฐกิจและสังคมแห่งชาติ ฉบับที่ 12 แผนระดับชาติว่าด้วยความมั่นคงแห่งชาติ และนโยบายสําคัญของรัฐบาล
4. ให้ความสําคัญกับการจัดทํางบประมาณในลักษณะบูรณาการเชิงยุทธศาสตร์ประจําปีงบประมาณ พ.ศ. 2563 เพื่อให้การดําเนินการของหน่วยงานที่มีเป้าหมายร่วมกัน มีความเชื่อมโยงสอดคล้อง สนับสนุนซึ่งกันและกัน เป็นไปอย่างมีประสิทธิภาพ คุ้มค่าและไม่ซ้ําซ้อนกัน
5. การจัดทํารายละเอียดคําของบประมาณรายจ่ายประจําปีงบประมาณ พ.ศ. 2563 ให้ส่วนราชการรัฐวิสาหกิจ และหน่วยงานอื่น ภาค จังหวัด/กลุ่มจังหวัด และองค์กรปกครองส่วนท้องถิ่น แสดงวัตถุประสงค์ แผนการปฏิบัติงานและแผนการใช้จ่ายงบประมาณ ที่มาและประมาณการรายได้ผลสัมฤทธิ์หรือประโยชน์ที่คาดว่าจะได้รับ และจัดทํารายละเอียดคําของบประมาณรายจ่ายประจําปีงบประมาณ พ.ศ. 2563 ให้สอดคล้องกับแผนปฏิบัติราชการของกระทรวง/หน่วยงาน เป้าหมายยุทธศาสตร์การจัดสรรงบประมาณรายจ่ายประจําปีงบประมาณ พ.ศ. 2563 และนโยบายงบประมาณวงเงิน โครงสร้างงบประมาณ ตลอดจนพิจารณาถึงความพร้อม ขีดความสามารถในการใช้จ่ายงบประมาณ และความครอบคลุมทุกแหล่งเงินทั้งเงินงบประมาณและเงินนอกงบประมาณ สําหรับหน่วยงานที่จะขอรับการจัดสรรงบประมาณรายจ่าย รายการที่มีวงเงินตั้งแต่ 1,000 ล้านบาทขึ้นไป ให้นําเสนอคณะรัฐมนตรีพิจารณาอนุมัติก่อนเสนอรายละเอียดคําของบประมาณส่งสํานักงบประมาณ
ทั้งนี้ ในการประชุมดังกล่าว มีผู้บริหาร หัวหน้าหน่วยงาน ในสังกัดกระทรวงทรัพยากรธรรมชาติและสิ่งแวดล้อม และเจ้าหน้าที่ที่เกี่ยวข้องเข้าร่วมการประชุม
รัฐบาลไทย-ข่าวทำเนียบรัฐบาล-กระทรวงเกษตรฯ ส่งเสริมให้ชุมชนใช้ชีววิถี ผลิตแตนเบียนแก้ปัญหาหนอนหัวดำ
วันจันทร์ที่ 19 มีนาคม 2561
กระทรวงเกษตรฯ ส่งเสริมให้ชุมชนใช้ชีววิถี ผลิตแตนเบียนแก้ปัญหาหนอนหัวดํา
กระทรวงเกษตรฯ ส่งเสริมให้ชุมชนใช้ชีววิถี ผลิตแตนเบียนแก้ปัญหาหนอนหัวดํา
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามสถานการณ์ศัตรูมะพร้าว ณ จังหวัดสุราษฎร์ธานี ว่า จังหวัดสุราษฎร์ธานีมีเนื้อที่ปลูกมะพร้าว 19 อําเภอ เนื้อที่ 164,349.83 ไร่ 14,131 ครัวเรือน พื้นที่ที่ปลูกมากที่ อ.เกาะสมุย อ.เกาะพะงัน และ อ.เมือง ตามลําดับ ซึ่งข้อมูลของเดือนกุมภาพันธ์ที่ผ่านมา มีการระบาดศัตรูมะพร้าวที่สําคัญ ได้แก่ หนอนหัวดํา แมลงดําหนาม และด้วงแรด มีจํานวน 4,319 ไร่ คิดเป็นร้อยละ 2.62 ของเนื้อที่ปลูกทั้งหมด ซึ่งกระทรวงเกษตรและสหกรณ์ โดยกรมส่งเสริมการเกษตร มีแนวทางการป้องกันกําจัดศัตรูมะพร้าว หากพื้นที่ที่มีการระบาด จะแนะนําให้จัดการด้วยวิธีผสมผสาน พื้นที่เขตติดต่อกับพื้นที่ระบาดให้สํารวจติดตามและเฝ้าระวัง อีกทั้งยังมีการจัดตั้งศูนย์จัดการศัตรูพืชชุมชน การจัดแปลงเรียนรู้ และการรณรงค์เพื่อถ่ายทอดความรู้สู่ชุมชน
นายลักษณ์ กล่าวต่อไปว่า ชุมชนวัดประดู่ ต.วัดประดู่ อ.เมือง จ.สุราษฎร์ธานี มีการใช้ชีววิถีในการแก้ไขปัญหาการระบาดของหนอนหัวดําในมะพร้าว ซึ่งกรมส่งเสริมการเกษตรดําเนินการให้ชุมชนนําเอาแตนเบียนที่ผลิตขึ้นเอง มาใช้แก้ไขปัญหาหนอนหัวดํา โดยในปีที่ผ่านมาทางชุมชนได้ผลิตแตนเบียนภายใต้การกํากับดูแลของกรมส่งเสริมการเกษตร ได้แตนเบียนทั้งสิ้น 1,200,000 ตัว จึงได้มอบให้สมาชิกเจ้าของสวนมะพร้าวที่ได้รับผลกระทบ ซึ่งจากการพูดคุยกับผู้นําชุมชนทราบว่าการแก้ไขปัญหาได้ผลดีเป็นอย่างมาก จํานวนหนอนหัวดําลดจํานวนลงไปกว่าครึ่ง อีกทั้งการแก้ไขปัญหาดังกล่าวยังเป็นการดําเนินการที่มีต้นทุนต่ําอีกด้วย อย่างไรก็ตาม ถือเป็นการให้พี่น้องเกษตรกรเห็นความสําคัญของการใช้ชีววิถีในการควบคุมโรคระบาดของพืช ทั้งนี้ กรมส่งเสริมการเกษตรจะประเมินผลการดําเนินการตามมติ ครม. เมื่อเดือนมิถุนายน 2560 และจะมีการนําเสนอความก้าวหน้าในการประชุม ครม. อีกด้วย ทั้งนี้ จากการประเมินผลในเบื้องต้น ถ้ากระทรวงเกษตรฯ สามารถรณรงค์ให้เกษตรกรใช้ชีววิถีมากกว่าสารเคมีมากขึ้น อาจจะมีการใช้สุราษฎร์ธานีโมเดลไปเผยแพร่ในจุดอื่น ๆ ที่เผชิญกับวิกฤตการระบาดของศัตรูพืชได้อีกด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีเข้าหารือทวิภาคีกับผู้บริหารสูงสุดเขตบริหารพิเศษฮ่องกง
วันศุกร์ที่ 10 พฤศจิกายน 2560
นายกรัฐมนตรีเข้าหารือทวิภาคีกับผู้บริหารสูงสุดเขตบริหารพิเศษฮ่องกง
นายกรัฐมนตรีเข้าหารือทวิภาคีกับผู้บริหารสูงสุดเขตบริหารพิเศษฮ่องกง
วันนี้ (10 พ.ย. 2560) เวลา 18.30 น. พลเอก ประยุทธ์ จันทร์โอชา นายกรัฐมนตรี พบหารือทวิภาคีกับนางแคร์รี หล่ํา (The Honorable Carrie Lam) ผู้บริหารสูงสุดเขตบริหารพิเศษฮ่องกง ณ ห้อง Gallery 2 โรงแรม Furama Resort Da Nang นครดานัง สาธารณรัฐสังคมนิยมเวียดนาม โดยภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีกล่าวแสดงความยินดีที่ได้พบผู้บริหารสูงสุดฮ่องกงอีกครั้ง หลังจากที่ได้พบกันเมื่อเดือนสิงหาคมที่ผ่านมา       ที่ประเทศไทย และยินดีที่ทราบว่าภายหลังการเยือนดังกล่าว ทั้งสองฝ่ายได้มีการแลกเปลี่ยนการเยือนระหว่างกันอย่างต่อเนื่อง พร้อมกล่าวขอบคุณที่รัฐบาลฮ่องกงได้เชิญผู้บริหารระดับสูงของไทยเข้าร่วมกิจกรรมสําคัญหลายกิจกรรม   อาทิ การประชุม “หนึ่งแถบ หนึ่งเส้นทาง” การประชุมทางทะเลและโลจิสติกส์แห่งเอเชีย (Asian Logistics and Maritime Conference - ALMC) ครั้งที่ 7 และการประชุม Asian Financial Forum (AFF) ครั้งที่ 11
นายกรัฐมนตรีและผู้บริหารสูงสุดเขตบริหารพิเศษฮ่องกงได้หารือถึงความร่วมมือด้านเศรษฐกิจ นายกรัฐมนตรีกล่าวว่า ฮ่องกงเป็นศูนย์กลางการค้าและการลงทุนของภูมิภาคและเป็นประตูสู่จีน การแลกเปลี่ยนการเยือนระดับสูงจะช่วยสร้างความต่อเนื่องของการส่งเสริมความร่วมมือระหว่างกันโดยเฉพาะการเป็นประตูสู่ภูมิภาคซึ่งกันและกัน นายกรัฐมนตรียังยินดีที่ผู้บริหารสูงสุดฮ่องกงประกาศจัดตั้งสํานักงานเศรษฐกิจและการค้าฮ่องกงประจําประเทศไทย (Hong Kong Economic and Trade Office - HKETO) รัฐบาลพร้อมให้หน่วยงานที่เกี่ยวข้องดําเนินการและผ่านตามกระบวนการภายในให้แล้วเสร็จโดยเร็ว
ทั้งสองฝ่ายต่างหวังเป็นอย่างยิ่งว่า การจัดตั้งสํานักงานเศรษฐกิจและการค้าฮ่องกงประจําประเทศไทย การเยือนไทยของประธานสภาพัฒนาการค้าฮ่องกงและคณะนักธุรกิจจากฮ่องกงและนครเซี่ยงไฮ้เมื่อต้นเดือนพฤษภาคม และการเยือนของคณะนักธุรกิจจากฮ่องกงและมณฑลกวางตุ้งเมื่อกรกฎาคมที่ผ่านมา จะช่วยทําให้ความร่วมมือด้านเศรษฐกิจระหว่างไทย-ฮ่องกงและมูลค่าการค้าระหว่างกันเพิ่มมากมากยิ่งขึ้น
ในโอกาสนี้ ฮ่องกงได้แสดงความสนใจในการส่งเสริมนักลงทุนฮ่องกงเข้ามาลงทุนใน EEC พร้อมทั้ง ผลักดันความร่วมมือด้านการท่องเที่ยวและ การออกแบบแฟชั่นด้วย
รัฐบาลไทย-ข่าวทำเนียบรัฐบาล-​นายกรัฐมนตรีชื่นชมผลงานต้นแบบการผลิตนาโนซิลิกอนสามารถนำไปต่อยอดงานวิจัยและเพิ่มมูลค่าให้กับวัตถุดิบที่ได้จากธรรมชาติ
วันพฤหัสบดีที่ 22 มิถุนายน 2560
​นายกรัฐมนตรีชื่นชมผลงานต้นแบบการผลิตนาโนซิลิกอนสามารถนําไปต่อยอดงานวิจัยและเพิ่มมูลค่าให้กับวัตถุดิบที่ได้จากธรรมชาติ
นายกรัฐมนตรี เยี่ยมชมโรงงานต้นแบบการผลิตนาโนซิลิกอน พร้อมชื่นชมว่าเป็นผลงานที่ดี สามารถนําไปต่อยอดงานวิจัยและเพิ่มมูลค่าให้กับแกลบได้ และต้องการให้นําผลงานไปจดทะเบียนนวัตกรรม เพื่อให้ได้มาตรฐาน จะได้ไปแข่งในภาคอุตสาหกรรมและใช้ได้จริง
วันนี้ (21 มิถุนายน 2560) เวลา 12.30 น. ณ โรงงานต้นแบบการผลิต “นาโนซิลิกอน” จากแกลบและเถ้าแกลบเพื่อใช้ในขั้วแบตเตอรี่ลิเทียมไอออน มหาวิทยาลัยขอนแก่น พลเอก ประยุทธ์ จันทร์โอชา นายกรัฐมนตรี เยี่ยมชมต้นแบบการผลิต “นาโนซิลิกอน” จากแกลบและเถ้าแกลบเพื่อใช้ในขั้วแบตเตอรี่ลิเทียมไอออน สามารถกักเก็บพลังงานได้มากกว่าคาร์บอนถึง 12 เท่า ซึ่งมีขนาดเล็ก น้ําหนักเบา สามารถกักเก็บพลังงานได้สูงที่สุด เมื่อเทียบกับแบตเตอรี่ประจุไฟใหม่อื่น ๆ ที่มีจําหน่ายในเชิงพาณิชย์ และมีระยะเวลาใช้งานก่อนจะประจุไฟใหม่ยาวนาน ถือได้ว่ามีความสําคัญต่อการพัฒนาต่อภาคอุตสาหกรรม สําหรับการผลิต “นาโนซิลิกอน” จากแกลบและเถ้าแกลบเพื่อใช้ในขั้วแบตเตอรี่ลิเทียมไอออน เป็นผลงานวิจัยของมหาวิทยลัยขอนแก่น โดยการนําวัสดุที่สามารถสังเคราะห์ขึ้นจากวัสดุธรรมชาติ โดยเฉพาะจากสิ่งเหลือทิ้งทางการเกษตรและอุตสาหกรรม เช่น แกลบ หรือเถ้าแกลบ ซึ่งสามารถนํามาเป็นวัตถุดิบในการสังเคราะห์นาโนซิลิกอนและนาโนซิลิกา
สําหรับทําขั้วไฟฟ้าในแบตเตอร์รี่ชนิดลิเธียมไอออนได้ที่มีมูลค่าสูง ทั้งยังสามารถกําจัดของเหลือทิ้ง และทําใหทั้งยังสามารถกําจัดของเหลือทิ้ง และทําให้กระบวนการเป็น Zero Waste เป็นมิตรต่อสิ่งแวดล้อมมากขึ้นด้วย นายกรัฐมนตรี เยี่ยมชมโรงงานต้นแบบ พร้อมสอบถามถึงขั้นตอนกระบวนการผลิตด้วยความสนใจในวัตถุดิบต่าง ๆ โดยกล่าวชื่นชมว่าเป็นผลงานที่ดี สามารถนําไปต่อยอดงานวิจัยและเพิ่มมูลค่าให้กับแกลบได้ และต้องการให้นําผลงานไปจดทะเบียนนวัตกรรม เพื่อให้ได้มาตรฐาน จะได้ไปแข่งในภาคอุตสาหกรรมและใช้ได้จริง โดยเฉพาะการนําไปใช้เป็นแบตเตอรี่รถยนต์
ต่อจากนั้น เวลา 13.00 น.นายกรัฐมนตรีพร้อมคณะเดินทางมายัง อาคารสิริคุณากร มหาวิทยาลัยขอนแก่น โดยได้พบกับนิสิตนักศึกษา และอาจารย์ ที่มาร่วมโครงการประดิษฐ์ดอกไม้จันทน์ ดอกดารารัตน์ เพื่อพ่อหลวง โดยนายกรัฐมนตรีกล่าวว่า ทําดีแล้ว ทําเพื่อพระองค์ท่าน ทําเพื่อถวายพระบาทสมเด็จพระปรมินทรมหาภูมิพลอดุลยเดช และขอบคุณผู้ที่มาร่วมประดิษฐ์ดอกไม้จันทน์
--------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกฯ จุรินทร์ เตรียมของขวัญแด่คนพิการ สั่ง พม. หาแนวทางปลดล็อคเพื่อส่งเสริมการมีงานทำของคนพิการ 7 แสนคน
วันจันทร์ที่ 21 ตุลาคม 2562
รองนายกฯ จุรินทร์ เตรียมของขวัญแด่คนพิการ สั่ง พม. หาแนวทางปลดล็อคเพื่อส่งเสริมการมีงานทําของคนพิการ 7 แสนคน
รองนายกฯ จุรินทร์ เตรียมของขวัญแด่คนพิการ สั่ง พม. หาแนวทางปลดล็อคเพื่อส่งเสริมการมีงานทําของคนพิการ 7 แสนคน
นางสาวรัชดา ธนาดิเรก รองโฆษกประจํานักนายกรัฐมนตรี เปิดเผยถึงผลการประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ ครั้งที่ 2/2562 โดยมีนายจุรินทร์ ลักษณวิศิษฏ์ รองนายกรัฐมนตรี เป็นประธานคณะกรรมการ ซึ่งเน้นย้ําการขับเคลื่อนงานสําคัญด้านคนพิการเพื่อให้สอดคล้องกับยุทธศาสตร์ชาติ 20 ปี ให้สังคมเปิดโอกาสจ้างงานคนพิการมากขึ้น และให้มีความโปร่งใสในกระบวนการจ้างงานคนพิการ
ทั้งนี้ ที่ประชุมเห็นชอบตามข้อเสนอจากสมัชชาเครือข่ายคนพิการ ประจําปี 2562 ประกอบด้วย (1)การเข้าถึงและใช้ประโยชน์จากสิ่งอํานวยความสะดวกสําหรับคนพิการ เช่น การคมนาคมขนส่งสาธารณะ การใช้เทคโนโลยีเพื่ออํานวยความสะดวก (2)การพัฒนาและเชื่อมโยงระบบฐานข้อมูลด้านคนพิการ (Big Data) (3)การพัฒนามาตรการคุ้มครองแรงงานคนพิการและส่งเสริมการทํางานและอาชีพอิสระสําหรับคนพิการ (4)การยกระดับบทบาทหน้าที่ศูนย์บริการคนพิการระดับจังหวัดและทั่วไป (5)การสร้างเจตคติที่ดีของสังคมที่มีต่อคนพิการ
และที่สําคัญ รองนายกรัฐมนตรีฯ ได้สั่งการให้กระทรวงพัฒนาสังคมและความมั่นคงของมนุษย์ไปทําการศึกษา (1)หาแนวทางการใช้เงินจากกองทุนส่งเสริมและพัฒนาคุณภาพชีวิตคนพิการ เพื่อส่งเสริมให้เกิดการจ้างงานคนพิการมากขึ้น (2)แก้ปัญหาการหักหัวคิวเมื่อมีการจ้างงานคนพิการ และ (3)หาแนวทางส่งเสริมให้คนพิการเข้าถึงการกู้เงินจากกองทุนส่งเสริมวิสาหกิจเพื่อสังคม คาดว่าจะได้แนวทางที่ชัดเจนในการส่งเสริมให้คนพิการที่อยู่ในวัยแรงงานประมาณ 7 แสนคน ได้มีงานทําและมีรายได้ที่มั่นคง ทันเป็นของขวัญปีใหม่แก่คนพิการ
รัฐบาลไทย-ข่าวทำเนียบรัฐบาล-รัฐบาลโดยกระทรวงสาธารณสุข ร่วมกับ สสส. รณรงค์และเชิญชวนประชาชน “ลด ละ เลิกสุรา พา ครอบครัวเป็นสุข” ในช่วงเข้าพรรษาปี 61
วันอังคารที่ 3 กรกฎาคม 2561
รัฐบาลโดยกระทรวงสาธารณสุข ร่วมกับ สสส. รณรงค์และเชิญชวนประชาชน “ลด ละ เลิกสุรา พา ครอบครัวเป็นสุข” ในช่วงเข้าพรรษาปี 61
ก่อนการประชุมคณะรัฐมนตรี พลเอกฉัตรชัยฯ รองนายกรัฐมนตรี พร้อมด้วยรัฐมนตรีว่าการกระทรวงสาธารณสุข ร่วมกับ สสส. รณรงค์และเชิญชวนประชาชน “ลด ละ เลิกสุรา พาครอบครัวเป็นสุข” ในช่วงเข้าพรรษาปี 61
วันนี้ (3 กรกฎาคม 2561) เวลา 08.30 น. ณ บริเวณโถงกลาง ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี พลเอกฉัตรชัย สาริกัลยะ รองนายกรัฐมนตรี พร้อมด้วยนายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข และนายแพทย์สุวรรณชัย วัฒนายิ่งเจริญชัย อธิบดีกรมควบคุมโรคร่วมกับทันตแพทย์สุปรีดา อดุลยานนท์ ผู้จัดการสํานักงานกองทุนการสร้างเสริมสุขภาพ (สสส.) นําคณะเข้าพบพลเอกประยุทธ์ จันทร์โอชา นายกรัฐมนตรี เพื่อจัดแสดงนิทรรศการประชาสัมพันธ์เนื่องในโอกาสรณรงค์และเชิญชวนประชาชน “ลด ละ เลิกสุรา พาครอบครัวเป็นสุข” ในช่วงเข้าพรรษาปี 61
โอกาสนี้ รัฐมนตรีว่าการกระทรวงสาธารณสุข ได้กล่าวรายงานว่า เมื่อวันที่ 8 กรกฎาคม 2551 คณะรัฐมนตรีมีมติเห็นชอบกําหนดให้วันเข้าพรรษาของทุกปี เป็น “วันงดดื่มสุราแห่งชาติ” โดยถือโอกาสช่วงวันเข้าพรรษา ซึ่งเป็นเทศกาลสําคัญทางศาสนา เป็นการส่งเสริมวัฒนธรรมอันดีงามด้วยการลด ละ เลิกการบริโภคเครื่องดื่มแอลกอฮอล์ เนื่องจากเครื่องดื่มแอลกอฮอล์ ก่อให้เกิดผลกระทบเชิงสุขภาพและสังคมในหลายด้าน ดังนั้น เพื่อเป็นการชักชวนให้เยาวชนและประชาชนทั่วไปได้เพิ่มโอกาสทําดีด้วยการลด ละ เลิกเหล้าเข้าพรรษาในปีนี้ ภายใต้แนวคิด “ลดละเลิกสุรา พาครอบครัวเป็นสุข” จึงมีการรณรงค์เผยแพร่และประชาสัมพันธ์ให้ประชาชนเข้าใจปัญหา ผลกระทบ และวิธีการ ลด ละ เลิกการบริโภคเครื่องดื่มแอลกอฮอล์ รวมไปถึงการปฏิบัติตามกฎหมายที่เกี่ยวข้องได้อย่างถูกต้อง เพื่อสร้างความตระหนักให้เยาวชน และประชาชน ได้ปฏิบัติควบคู่ไปกับการส่งเสริมวัฒนธรรมที่ดีงาม ทั้งนี้ เป็นการสร้างทัศนคติที่ดีในการงดดื่มสุราแก่เยาวชนและประชาชน
จากนั้น นายกรัฐมนตรีได้เดินเยี่ยมชมนิทรรศการฯ พร้อมทั้งกล่าวว่าการดื่มสุราไม่ใช่ทางออกของการแก้ปัญหา แต่ปัญหาอาจจะเพิ่มมากขึ้นจากการเสียค่าใช้จ่ายของการดื่มสุรา จึงขอให้ทุกคนแก้ไขที่ต้นเหตุของปัญหาคือตัวของเราเอง น่าจะเป็นทางออกที่ดีที่สุด
.......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เอ้กบอร์ดเร่งแก้ไขปัญหาไข่ไก่ล้นตลาด เห็นชอบ 4 แนวทางปฏิบัติ โดยจะผลักดันการส่งออก ปลดไก่ไข่ยืนกรง จำหน่ายไข่ไก่ผ่านร้านธงฟ้า และงดการนำไข่เชื้อพ่อแม่พันธุ์ไก่ไข่ (PS) เข้าฟัก
วันอังคารที่ 26 พฤษภาคม 2563
เอ้กบอร์ดเร่งแก้ไขปัญหาไข่ไก่ล้นตลาด เห็นชอบ 4 แนวทางปฏิบัติ โดยจะผลักดันการส่งออก ปลดไก่ไข่ยืนกรง จําหน่ายไข่ไก่ผ่านร้านธงฟ้า และงดการนําไข่เชื้อพ่อแม่พันธุ์ไก่ไข่ (PS) เข้าฟัก
เอ้กบอร์ดเร่งแก้ไขปัญหาไข่ไก่ล้นตลาด เห็นชอบ 4 แนวทางปฏิบัติ โดยจะผลักดันการส่งออก ปลดไก่ไข่ยืนกรง จําหน่ายไข่ไก่ผ่านร้านธงฟ้า และงดการนําไข่เชื้อพ่อแม่พันธุ์ไก่ไข่ (PS) เข้าฟัก
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังการประชุมคณะกรรมการนโยบายพัฒนาไก่ไข่และผลิตภัณฑ์ (Egg Board) ณ กระทรวงเกษตรและสหกรณ์ ว่า จากสถานการณ์ของโรคโควิด-19 ในเดือนมีนาคม 2563 และมีการประกาศพระราชกําหนดการบริหารราชการในสถานการณ์ฉุกเฉินฯ ทําให้ประชาชนตื่นตระหนกจึงมีการซื้อเก็บกักตุนไข่ไก่สําหรับบริโภคจนเกิดภาวะไข่ไก่ขาดตลาด กระทรวงพาณิชย์ โดยคณะกรรมกลางว่าด้วยราคาสินค้าและบริการ จึงห้ามส่งออกไข่ไก่ไปต่างประเทศ ตั้งแต่วันที่ 26 มีนาคม 2563 - 30 เมษายน 2563 เพื่อให้ปริมาณไข่ไก่เพียงพอต่อการบริโภคภายในประเทศ ซึ่งปัจจุบันปริมาณการผลิตไข่ไก่มีจํานวน 41 ล้านฟองต่อวัน (ข้อมูล ณ วันที่ 20 พ.ค. 63) แต่คาดการณ์ปริมาณการบริโภคภายในประเทศปรับตัวลดลงอยู่ที่ 38 ล้านฟองต่อวัน จากภาวะปกติที่ 39 ล้านฟองต่อวัน เนื่องจากภาวะเศรษฐกิจชะลอตัว ห้างร้านหยุดกิจการ และนักท่องเที่ยวลดลง ประกอบกับในเดือนพฤษภาคมตลาดต่างประเทศยังไม่ฟื้นตัวจากการระงับการส่งออกไข่ไก่ ส่งผลให้ผลผลิตไข่ไก่เกินความต้องการประมาณวันละ 3 ล้านฟองต่อวัน สะสมในระบบจนเกิดภาวะไข่ไก่ล้นตลาด ทําให้ปัจจุบันราคาไข่ไก่คละหน้าฟาร์มปรับตัวลดลงอยู่ที่ 2.40 บาทต่อฟอง (ข้อมูลจากกรมการค้าภายใน ณ วันที่ 22 พ.ค. 63) ซึ่งต่ํากว่าต้นทุนการผลิตที่ 2.68 บาทต่อฟอง ทําให้เกษตรกรได้รับความเดือดร้อน ที่ประชุมจึงได้มีมติเห็นชอบในหลักการในการช่วยเหลือแก้ไขปัญหาราคาไก่ไข่ตกต่ําเร่งด่วน ประกอบด้วย 4 แนวทาง คือ 1) การผลักดันการส่งออกไข่ไก่ โดยมอบหมายให้กรมการค้าภายใน กระทรวงพาณิชย์ รับดําเนินการช่วยเหลือ สนับสนุนการส่งออกไข่ไก่จํานวน 100 ล้านฟอง และผู้ประกอบการอีก 100 ล้านฟอง 2) ปลดไก่ไข่ยืนกรง 3 ล้านตัว มอบหมายให้กรมปศุสัตว์ประสานขอความร่วมมือผู้เลี้ยงไข่ไก่รายใหญ่ในเบื้องต้น 3) จําหน่ายไข่ไก่ผ่านร้านธงฟ้าทั่วประเทศ และ 4) งดนําไข่เชื้อพ่อแม่พันธุ์ไก่ไข่ (PS) เข้าฟัก 5 - 10 สัปดาห์ เพื่อลดต้นทางของไข่ โดยกรมปศุสัตว์จะศึกษาผลกระทบรอบด้าน และจะพิจารณาขอความร่วมมือผู้ประกอบการไก่ไข่พันธุ์ต่อไป
สําหรับโครงการรณรงค์บริโภคไข่ไก่ 300 ฟอง บริจาคไข่ไก่ให้บุคลากรทางการแพทย์และประชาชน จากสถานการณ์โควิด-19 ได้มีการมอบไข่ไก่ให้บุคลากรทางการแพทย์ของโรงพยาบาลต่าง ๆ โดยส่งมอบไข่ไก่เป็นอาหาร 30,000 ฟอง มูลค่า 75,000 บาท ให้กับ 6 โรงพยาบาล ได้แก่ สถาบันบําราศนราดูร รพ.ราชวิถี จุฬาลงกรณ์ สภากาชาดไทย รามาธิบดี พระมงกุฎเกล้า และศิริราช นอกจากนี้ ยังได้ส่งมอบไข่ไก่เพื่อแบ่งเบาภาระให้ประชาชนที่กําลังตกงานและเดือดร้อนอย่างหนักจากภัยโควิด-19 โดยส่งมอบไข่ไก่เป็นอาหาร 31,900 ฟอง มูลค่า 85,880 บาท ให้ประชาชน 8 ชุมชน 1,065 ครัวเรือน และมอบสมทบให้สมาคมผู้เลี้ยงไก่ไข่ภาคใต้ 10,000 บาทด้วย
รัฐบาลไทย-ข่าวทำเนียบรัฐบาล-มท.1 มอบนโยบายขับเคลื่อน "ตลาดประชารัฐ"  พร้อมเชิญชวนประชาชนลงทะเบียน 10-30 พ.ย.นี้  ณ ศูนย์ดำรงธรรมทั่วประเทศ
วันพุธที่ 8 พฤศจิกายน 2560
มท.1 มอบนโยบายขับเคลื่อน "ตลาดประชารัฐ"  พร้อมเชิญชวนประชาชนลงทะเบียน 10-30 พ.ย.นี้  ณ ศูนย์ดํารงธรรมทั่วประเทศ
มท.1 มอบนโยบายขับเคลื่อน "ตลาดประชารัฐ"  พร้อมเชิญชวนประชาชนลงทะเบียน 10-30 พ.ย.นี้  ณ ศูนย์ดํารงธรรมทั่วประเทศ
วันนี้ (7พ.ย.60) เวลา 15:30 น. ณ ห้องแกรนด์ไดมอน บอลรูม ศูนย์การแสดงสินค้าและการประชุมอิมแพ็คเมืองทองธานี อําเภอปากเกร็ด จังหวัดนนทบุรีพลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานมอบนโยบายการขับเคลื่อนงานตลาดประชารัฐโดยมี นายสุธี มากบุญ รัฐมนตรีช่วยว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย ผู้บริหารกรมการพัฒนาชุมชน พัฒนาการจังหวัด พัฒนาการอําเภอ และผู้เกี่ยวข้อง เข้าร่วมรับฟังกว่า 1,000 คน
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า รัฐบาลให้ความสําคัญในการพัฒนาเศรษฐกิจฐานรากให้มีความเข้มแข็ง ลดความเหลื่อมล้ํา รวมถึงการแก้ไขปัญหาความเดือดร้อนของประชาชนที่ไม่มีสถานที่ค้าขาย โดยมอบหมายให้กระทรวงมหาดไทยเป็นหน่วยงานหลักในการดําเนินโครงการตลาดประชารัฐโดยบูรณาการร่วมกับกระทรวงที่เกี่ยวข้อง และภาคส่วนต่าง ๆ ในรูปแบบ "ประชารัฐ" ซึ่งมีตลาดในโครงการฯ รวม 9 ประเภท
พลเอก อนุพงษ์ฯ กล่าวต่อว่า กระทรวงมหาดไทยจะสํารวจความต้องการของประชาชนที่มีความต้องการจับจองพื้นที่ค้าขาย ซึ่ง "พัฒนากร" ในฐานะที่ทํางานในพื้นที่และมีความใกล้ชิดกับประชาชนมากที่สุด จะต้องเป็นแกนหลักในการรับลงทะเบียนเกษตรกร ผู้มีรายได้น้อย และผู้ได้รับความเดือดร้อนจากการไม่มีสถานที่ค้าขาย โดยพัฒนากรต้องเป็นพี่เลี้ยงให้กับประชาชน ให้คําปรึกษา สอบถามสภาพปัญหา ความต้องการในการจําหน่ายสินค้า รวมทั้งประเมินศักยภาพของผู้ประกอบการ และนําข้อมูลมาประมวลเพื่อส่งต่อไปยังหน่วยงานที่รับผิดชอบตลาดแต่ละประเภทพิจารณาจัดสรรพื้นที่และเวลาในการจําหน่ายสินค้าเพื่อตอบสนองความต้องการของประชาชน รวมทั้งประสานกับหน่วยงานที่เกี่ยวข้องกําหนดแนวทางในการพัฒนาตลาดแต่ละประเภทให้เป็นตลาดสะอาด ตลาดปลอดภัย และตลาดรักษาสิ่งแวดล้อม ทั้งนี้ จะเปิดตัวตลาดประชารัฐพร้อมกันทั่วประเทศ ในวันที่ 5 ธันวาคม 2560 นี้
สุดท้าย พลเอก อนุพงษ์ฯ กล่าวว่า กระทรวงมหาดไทย ขอเชิญชวนเกษตรกร ผู้มีรายได้น้อย และผู้ได้รับความเดือดร้อนจากการไม่มีสถานที่ค้าขาย ลงทะเบียนเข้าร่วมโครงการตลาดประชารัฐ ตั้งแต่วันที่ 10-30 พฤศจิกายน 2560 ณ ศูนย์ดํารงธรรมจังหวัด และศูนย์ดํารงธรรมอําเภอทั่วประเทศ.
ครั้งที่ 163/2560